Hótelbyggingin er teiknuð sem þríhyrningur á landfyllingu við Nýlenduhöfn . Mynd / Berjay Land Berhad . Aðaleigandi Icelandair-Hotels , malasíski auðkýfingurinn Vincent Tan , hefur kynnt áform um að reisa lúxushótel í hjarta Nuuk , höfuðstaðar Grænlands . Þótt Grænlendingar virðist almennt fagna uppbyggingunni hefur staðsetning hótelsins vakið harðar deilur . Styttan af Hans Egede er á hæð í botni Nýlenduhafnar . Stöð 2 / Friðrik Þór Halldórsson . Elsti hluti Nuuk og hjarta bæjarins er við Nýlenduhöfn . Hér er styttan af trúboðanum Hans Egede sem með leyfi Danakonungs fór að leita að norrænum íbúum Grænlands fyrir nærri þrjúhundruð árum en fann þá bara inúíta . Hann ákvað að kristna þá , stofnaði trúboðsstöð , og lagði þar með grunninn að bænum Godthåb . Hér er einnig Þjóðminjasafn Grænlands í nokkrum af elstu byggingum bæjarins . Það er við hliðina á því sem búið er teikna fjögurra hæða lúxushótel . Hótelinu er ætlað að rísa skammt frá Þjóðminjasafni Grænlands . Mynd / Berjay Land Berhad . Þar er gert ráð fyrir nærri eitthundrað herbergjum , þar af fjórtán lúxussvítum , en einnig veitingastöðum og ráðstefnusölum . Á bak við áformin stendur félagið Berjaya , sem er í eigu malasíska kaupsýslumannsins Vincent Tan , þess sama og keypti meirihluta í Icelandair Hotels fyrir fimm mánuðum . Elsti bæjarhluti Nuuk er við Nýlenduhöfn . Hús Þjóðminjasafnsins má sjá neðst , við fánastöngina . Stöð 2 / Friðrik Þór Halldórsson . Reiði yfir staðsetningu lúxushótels , segir fyrirsögn Sermitsiaq en undirskriftarsöfnun er hafin gegn því að hótelið rísi í gamla bæjarhlutanum . Andstæðingar segjast samt ekki vera á móti fjárfestingunni , það þurfi bara að finna hótelinu annan stað í Nuuk . Bæjarstjórinn er ósammála , segir staðsetninguna í Nýlenduhöfn spennandi , hún sameini gamla Grænland við nútímann . Svona er einn af veitingastöðum hótelsins sýndur . Mynd / Berjay Land Berhad . Hvort sem hótelið rís á þessum stað eða ekki , þá er áhuginn á hótelbyggingunni sagður tengjast ákvörðun um nýjan flugvöll í Nuuk sem á að vera tilbúinn eftir þrjú ár . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .